open-index/open-wikipedia-markdown huggingface dataset:
Deoxyuridín

**Deoxyuridín** (**dU**) je nukleozid, ktorý sa skladá z bázy uracilu a pentózy deoxyribózy. Podobá sa na uridín, ale na 2' uhlíku ribózy je jeho hydroxylová skupina nahradená vodíkom. Deoxyuridín vzniká z deoxycytidínu pôsobením cytidíndeaminázy. 

Idoxouridín a trifluridín sú analógy deoxyuridínu používané ako antivirotiká. Sú podobné deoxyuridínu a začleňujú sa do DNA pri replikácii, ale na uracile majú vedľajšie skupiny (jód a metyltrifluórovú skupinu), ktoré zabraňujú párovaniu báz. Deoxyuridín sa dá použiť i na syntézu edoxudínu.

Deoxyuridín existuje vo všetkých živých organizmoch a môže sa stať súčasťou DNA v prokaryotoch i eukaryotoch jedným z dvoch mechanizmov. Prvým z nich je odstránenie aminoskupiny z cytozínu, čím vzniká uracil. Druhým je neplánované začlenenie pyrimidínu na miesto tymínu do DNA, čím vzniká deoxyuridínmonofosfát (dUMP).

UMP syntázová deficiencia je metabolická porucha u ľudí, ktorá súvisí s deoxyuridínom. Deoxyuridín pre nich môže byť toxický. Takisto bol nájdený v niektorých jedlách, takže by mohol byť indikátorom pre poruchy na  základe konzumácie týchto jedál.

## Referencie

## Zdroj

Kategória:Nukleozidy
Právna spôsobilosť

**Právna spôsobilosť** (niekedy nazývaná **[[právna subjektivita]]** alebo **právna osobnosť** [oboje v najširšom zmysle]) je možnosť (spôsobilosť) mať práva a povinnosti a správať sa určitým právne relevantným spôsobom.

## Typy
Typy právnej spôsobilosti sú: 
*spôsobilosť na práva a povinnosti (iné názvy: spôsobilosť mať práva a povinnosti, spôsobilosť na práva, právna subjektivita [v najužšom zmysle], právna osobnosť [v najužšom zmysle], pasívna stránka právnej subjektivity) - t.j. spôsobilosť mať práva a povinnosti, resp. byť ich nositeľom
*spôsobilosť na právne a protiprávne úkony (iné názvy: spôsobilosť na právne a protiprávne konanie, spôsobilosť právne a protiprávne konať, spôsobilosť na právne úkony v širšom zmysle, spôsobilosť na právne konanie v širšom zmysle , spôsobilosť právne konať v širšom zmysle, spôsobilosť na úkony, spôsobilosť konať, spôsobilosť k právnym činom [resp. na právne činy], svojprávnosť v širšom zmysle, spôsobilosť na právne relevantné konanie, aktívna stránka právnej subjektivity, druhý stupeň právnej subjektivity) - t.j. spôsobilosť vlastným konaním (resp. správaním) zakladať (príp. meniť či rušiť), resp. nadobúdať, práva a povinnosti
**spôsobilosť na právne úkony v užšom zmysle (iné názvy: spôsobilosť na právne konanie v užšom zmysle, spôsobilosť právne konať v užšom zmysle, svojprávnosť v užšom zmysle) - t.j. spôsobilosť vlastným neprotiprávnym konaním (resp. vlastnými právnymi úkonmi) zakladať (príp. meniť či rušiť), resp. nadobúdať, práva a povinnosti
**spôsobilosť na protiprávne úkony (iné názvy: spôsobilosť na protiprávne konanie, spôsobilosť protiprávne konať,  spôsobilosť na právnu zodpovednosť, deliktuálna spôsobilosť) - t.j. spôsobilosť vlastným (protiprávnym) konaním (resp. správaním) zakladať vlastnú právnu zodpovednosť
*procesná spôsobilosť - t. j. spôsobilosť vlastným procesným úkonom nadobúdať procesné právo a procesnú povinnosť, čiže spôsobilosť samostatne konať pred súdom 

## Referencie

Kategória:Teória práva
Kolok veľký

**Kolok veľký** (*Zingel zingel*) je druh ryby z čeľade ostriežovité (*Percidae*). 

Je rozšírený v rýchlo tečúcich vodách a podhorských tokoch v povodiach riek Dunaj, Dnester a Prut.

Dorastá do 48 cm, zvyčajne 20 až 30 cm a váhy 250 g. Telo má vretenovité, hlava je zhora sploštená a ústa sú polospodné. Aktívny je v noci, živí sa bentosom alebo malými rybami.

Neresí od apríla do mája na štrkovom alebo pieskovom dne, do ktorého kladie lepkavé vajíčka.

## Referencie

## Iné projekty

## Externé odkazy
* Kolok veľký na stránke Štátnej ochrany prírody SR

Kategória:Ostriežovité
Kategória:Najmenej ohrozené druhy
Kategória:Sladkovodné ryby
Kategória:Mihule a ryby na Slovensku
Kategória:Zákonom chránené živočíchy na Slovensku
Květa Smoláriková

**Květa Smoláriková** (* 1. september 1961, Šurany – † 21. máj 2024, Praha) bola slovenská archeologička, egyptologička, vedecká pracovníčka Českého egyptologického ústavu. Pôsobila v Česku a špecializovala sa na archeológiu 1. tisícročia pred Kr. a na problematiku vzťahov starovekého Egypta a východného Stredomoria v danom období.

V minulosti sa zúčastnila výskumu archeologických lokalít v Nitre a okolí. Od roku 1993 sa podieľala na výskumoch v Abúsíre a iných lokalitách Dolného Egypta. Pôsobila ako docentka egyptológie v Českom egyptologickom ústave FF UK v Prahe. Bola členkou The International Association of Egyptologists.

## Štúdium
* 19861991: magisterské štúdium archeológie a histórie na FF UK v Prahe
* 19891994: magisterské štúdium egyptológie na FF UK
* 19941998: doktorské štúdium egyptológie na FF UK
* 2010: habilitácia pre odbor egyptológia

## Dielo
* Antická Libye (2006)
* Cizinci v Egyptě (2011)
* Depozity balzamovačov zo sajsko-perzskej doby v Abúsíre (2011)
* Egypt a Babylon. Konfrontácia mocností v Levante
* Egypt v čase Ramesseovcov

## Referencie

Kategória:Slovenskí egyptológovia
Kategória:Českí egyptológovia
Kategória:Absolventi Filozofickej fakulty Karlovej univerzity
Kategória:Vyučujúci na Filozofickej fakulte Karlovej univerzity
Kategória:Osobnosti zo Šurian
Inovecké sedlo

**Inovecké sedlo** () je horské sedlo v pohorí Pohronský Inovec. Leží medzi Veľkým () a Malým Inovcom (). V sedle je významná križovatka turistických chodníkov a cyklotrás a neďaleko stojí horská Chata pod Inovcom.

## Poloha
Nachádza sa v centrálnej časti pohoria, v geomorfologickom podcelku Veľký Inovec. Sedlo leží v Nitrianskom kraji, na území okresu Zlaté Moravce a zasahuje na katastrálne územie obcí Obyce a Tekovské Nemce. Východnú časť tvorí úpätie Veľkého Inovca (), najvyššieho vrchu pohoria, západnú časť tvorí úpätie Malého Inovca (). Sedlom vedie lesná cesta, smerujúca ku neďalekej chate. Lokalita horskej lúky poskytuje zaujímavý výhľad na blízku Podunajskú pahorkatinu. 

Severne pod sedlom pramení Osný potok, smerujúci do Žitavy, v južne sa zvažujúcej časti sedla pramení Tekovský potok, smerujúci do Hrona. Najbližšími sídlami sú severne ležiaca Veľká Lehota a východne situovaná osada Stará Huta, patriaca k mestu Nová Baňa a južným smerom ležiace obce Čaradice a Tekovské Nemce.

## Prístup
* po  značenej Rudnej magistrále:
** zo západného smeru zo Zlatých Moraviec cez rázc. Obycké lúky
** od východu z Novej Bane cez Veľký Inovec 
* po  značke:
** zo severu z obce Veľká Lehota 
** zo západu z Topoľčianok cez rázc. Obycké lúky
* po  žltej značke:
** zo severozápadu z rázc. v Osnej doline 
** od juhu z obce Tekovské Nemce

## Referencie

## Pozri aj
* Veľký Inovec (geomorfologický podcelok)
* Veľký Inovec (vrch)
* Malý Inovec

## Externé odkazy
* Poloha na turistickej mape

Kategória:Sedlá v Pohronskom Inovci
Kategória:Obyce
Kategória:Tekovské Nemce
Tymidín

**Tymidín** (**dT** alebo **dThd**) je pyrimidínový deoxynukleozid. Predpona deoxy- sa často vynecháva, pretože tymínové nukleotidy sa neúčastia syntézy RNA (kde sú namiesto toho nahradené uracilovými nukleotidmi). Tymidín je DNA nukleozid T, kde sa páruje s deoxyadenozínom (A) v dvojzávitnici DNA. V bunkovej biológii sa používa na synchronizáciu buniek v G1/počiatočnej S fáze.

Kedysi pochádzala väčšina produkcie tymidínu zo sledích spermií, až kým sa tymidín nezačal vo veľkom používať na tvorbu antiretrovirotika azidotymidínu (AZT). Tymidín sa nachádza prakticky výhradne v DNA, ale môže sa objaviť v T-slučke tRNA.

## Štruktúra a vlastnosti
Tymidín je nukleozid zložený z pentózy deoxyribózy a bázy tymínu.  Jeho fosforyláciou potom vzniká dTMP, dTDP a dTTP.

Je to biely prášok alebo malé biele kryštáliky.

Tymidín je netoxický, keďže je to jeden zo štyroch nukleozidov tvoriacich DNA a prirodzene sa náchadza vo všetkých živých organizmoch a DNA vírusoch. RNA obsahuje namiesto tymidínu uridín (uracilový nukleozid). Uracil je veľmi podobný tymínu, ktorý sa takisto nazýva 5-metyluracil. Keďže tymínové nukleotidy sú prekurzorom DNA, ale nie RNA, predpona „deoxy“ sa často vynecháva.

Tymidín je vedený ako chemický teratogén.

## Modifikované analógy
Azidozymidín (AZT) sa používa ako liek na HIV. AZT inhibuje proces reverznej transkripcie, čo je kritický krok životného cyklu vírusu.

Radioznačený tymidín (TdR), napríklad tríciovaný tymidín (3H-TdR), sa bežne používa hodnotenie proliferácie buniek. Tymidín sa zabudováva do deliacich sa buniek a úroveň zabudovania, ktorá sa meria kvapalinovou scintilačnou spektrometriou, je úmerný množstvu deliacich sa buniek. Takýmto spôsobom je možné merať proliferáciu lymfocytov u lymfoproliferatívnych porúch.

Mnoho tymidínových analógov sa používa na sledovanie bunkových procesov:

* Jódodeoxyuridín je rádiosenzitívny a zvyšuj množstvo poškodenia DNA kvôli iónizujúcemu žiareniu.
* Brómodeoxyuridín (BrdU) sa takisto používa na detekciu deliacich sa buniek v živom tkanive.
* 5-Etynyl-2'-deoxyuridín (EdU) je analóg, ktorý sa zabudováva do DNA deliacich sa buniek používaný na hodnotenie syntézy DNA v bunkových kultúrach alebo živých tkanivách. Da sa vizualizovať naviazaním fluorescentného azidu použitím click chémie, ktorá je menej drsná, než podmienky potrebné na odhalenie epitopu BrdU pre protilátky.

Jedným z antivirotík je aj edoxudín.

## Mutagenita tymidínu
Počas rastu bakteriofágu T4 spôsobuje vyššia dostupnosť tymidínu mutácie. Nedostatok tymidínu takisto spôsobuje mutácie. Tymidylátový auxotrof diploidnej kvasinky *[[Saccharomyces cerevisiae]]* bol kultivovaný pod rôznymi podmienkami a koncentráciami tymidylátu od nadbytku až po nedostatok. Vysoké koncentrácie tymidylátu boli mutagénne i rekombinogénne, nedostatok bol rekombinogénny, ale len slabo mutagénny.

## Referencie

## Zdroj

Kategória:Nukleozidy
Deoxycytidín

**Deoxycytidín** je deoxyribonukleozid, ktorý je súčasťou DNA. Podobá sa ribonukleozidu cytidínu, ale hydroxylová skupina na 2' uhlíku ribózy je nahradená deoxyribózou. Pozostáva teda z bázy cytozínu a pentózy deoxyribózy.

Enzým deoxycytidínkináza fosforyluje deoxycytidín, čím vzniká deoxycitidínmonofosfát (dCMP), prekurzor DNA. Z neho následne vzniká deoxyuridínmonofosfát (dUMP) a tymidínfosfát (TMP).

Deoxycytidín je takisto prekurzorom pre 5-aza-2'-deoxycytidín, liečivo pre pacientov s myelodysplastickým syndrómom (MDS). Táto zlúčenina spomaľuje bunkový cyklus, pretože interferuje s metyláciou génu P15/INK4B, čím sa zvýši expresia P15/INK4B proteínu, ktorý potlačí premenu MDS na leukémiu.

## Referencie

## Zdroj

Kategória:Nukleozidy
Malý Inovec

**Malý Inovec** () je druhý najvyšší vrch v pohorí Pohronský Inovec. Leží nad obcou Veľká Lehota, približne  severovýchodne od mesta Zlaté Moravce.

## Poloha
Nachádza sa v centrálnej časti pohoria, v geomorfologickom podcelku Veľký Inovec. Vrchol leží v Nitrianskom kraji, na území okresu Zlaté Moravce a zasahuje na katastrálne územie obcí Obyce a Čaradice. 

## Opis
Malý Inovec leží v najvyššej časti Pohronského Inovca, v tesnom susedstve dominantného Veľkého Inovca (). Ten na východe oddeľuje Inovecké sedlo, severovýchodne leží Sedlová skala (), ďalším sedlom je severným smerom oddelené Brestovo (Dreichov vrch; ), západným smerom susedí Dúbrava () a Hrádok () a južným Pečanský vrch (). Vrcholový pahorok má pretiahnutý tvar, orientovaný severo-južným smerom, pričom jeho najvyšší bod sa nachádza v južnej časti. Severné a západné svahy masívu patria do povodia Žitavy, kam smerujú Osný a Sviniarsky potok, odvodňujúce túto oblasť. Južne situované svahy odvodňuje Tekovský potok a jeho prítok Inovecký potok do Hrona. Najbližšími sídlami sú severne ležiaca Veľká Lehota a východne situovaná osada Stará Huta, patriaca k mestu Nová Baňa. Severozápadne ležia Jedľové Kostoľany, západne Obyce a južným smerom obce Čaradice a Tekovské Nemce. 

### Výhľady
Vrcholovú časť Malého Inovca pokrýva zmiešaný les, ktorý neumožňuje rozhľad. Na svahoch je však niekoľko horských lúk, z ktorých je obmedzený výhľad na okolité vrchy pohoria a blízku Podunajskú pahorkatinu. Z vhodných lokalít a pri vhodných podmienkach je vidieť aj Tribeč, Považský Inovec, Strážovské vrchy, Vtáčnik, Kremnické vrchy a Štiavnické vrchy, nezriedka i hrebeň Nízkych Tatier.

## Prístup
Na vrchol nevedie značený chodník, preto prístup je možný lesom z okolitých chodníkov, smerujúcich do Inoveckého sedla. 

* po  značenej Rudnej magistrále:
** zo západného smeru zo Zlatých Moraviec cez rázc. Obycké lúky
** od východu z Novej Bane cez Veľký Inovec 
* po  značke:
** zo severu z obce Veľká Lehota 
** zo západu z Topoľčianok cez rázc. Obycké lúky
* po  žltej značke:
** zo severozápadu z rázc. v Osnej doline 
** od juhu z obce Tekovské Nemce

## Referencie

## Pozri aj
* Veľký Inovec (geomorfologický podcelok)
* Zoznam vrcholov v Pohronskom Inovci

## Externé odkazy
* Poloha na turistickej mape

Kategória:Vrchy v Pohronskom Inovci
Kategória:Vrchy v okrese Zlaté Moravce
Kategória:Vrchy pod 1000 metrov na Slovensku
Kategória:Obyce
Kategória:Čaradice
Taika Waititi

**Taika David Waititi** (* 16. august 1975, Wellington) je novozélandský režisér, scenárista, producent, herec a komik.

## Kariéra
Začínal ako úspešný komik, objavil sa aj v niekoľkých miestnych filmoch a seriáloch. Po roku 2000 natočil pár vlastných krátkych snímkov, z nich film *Two Cars, One Night* (2004) bol nominovaný na Oscara za najlepší krátkometrážny hraný film. Prvý celovečerný snímok natočil v roku 2007. Za adaptovaný scenár k filmu *Králiček Jojo* (2019), ktorý aj režíroval a zahral si v ňom, získal Oscara a cenu BAFTA.

## Režijná filmografia
* 2007 – *[[Eagle vs Shark]]*
* 2010 – *[[Boy (film, 2010)|Boy]]*
* 2014 – *[[Čo robíme v temnotách]]*
* 2016 – *[[Hunt for the Wilderpeople]]*
* 2017 – **'
* 2019 – ''[[Králiček Jojo]]''
* 2022 – **'

## Iné projekty

## Externé odkazy
* 
* 

## Zdroj

Kategória:Novozélandskí filmoví režiséri
Kategória:Novozélandskí filmoví scenáristi
Kategória:Rozprávači audiokníh
Kategória:Držitelia Oscara za najlepší adaptovaný scenár
Kategória:Držitelia ceny BAFTA
Kategória:Držitelia ceny AACTA
Kategória:Držitelia ceny Grammy
Kategória:Novozélandské osobnosti írskeho pôvodu
Kategória:Osobnosti z Wellingtonu
Stavanský vrch

**Stavanský vrch** () je vrch v pohorí Pohronský Inovec. Leží nad obcou Tekovské Nemce, približne  západne od mesta Nová Baňa.

## Poloha
Nachádza sa v centrálnej časti pohoria, v geomorfologickom podcelku Veľký Inovec. Vrchol leží v Nitrianskom kraji, na území okresu Zlaté Moravce a v katastrálnom území obce Tekovské Nemce. 

## Opis
Stavanský vrch leží v najvyššej časti Pohronského Inovca, v tesnom susedstve Veľkého Inovca (). Je súčasťou nevýrazného hrebeňa, ktorý z dominantného Inovca vybieha južným smerom na Hrebeňovú horu (). Tá je južným susedom, juhozápadne sa nachádza Pečanský vrch (), severne je plytkým sedlom oddelený Veľký Inovec a východným smerom Suchá Bukovina (). Niektoré mapy udávajú vrchol na najvyššom bode pahorku, kde nadmorská výška dosahuje  Vrch leží v povodí Hrona; západné svahy odvodňuje Kalinový potok do Tekovského potoka, východne situované napájajú Orovnický potok. Najbližšími sídlami sú južne ležiace Čaradice a Tekovské Nemce, východne sa nachádza Orovnica a severne osada Stará Huta, patriaca k mestu Nová Baňa. 

### Výhľady
Vrcholový hrebeň vrchu pokrýva miestami riedky les a z lokalít s nízkou vegetáciou je možné vidieť susedné vrchy pohoria a blízku Podunajskú pahorkatinu. Z vhodných lokalít a pri vhodných podmienkach je vidieť aj južný okraj pohoria Tribeč a Štiavnické vrchy, juhovýchodným smerom i mnohé vrchy v Maďarsku.

## Prístup
Na vrchol nevedie značený chodník, preto prístup je možný lesom, odbočením z  červeno značenej Rudnej magistrály.

* po  červenej značke:
** zo západného smeru zo Zlatých Moraviec cez Veľký Inovec
** od východu z Novej Bane 
* po  značke zo severu z obce Veľká Lehota 
* po  žltej značke od juhu z obce Tekovské Nemce

## Referencie

## Pozri aj
* Veľký Inovec (geomorfologický podcelok)
* Zoznam vrcholov v Pohronskom Inovci

## Externé odkazy
* Poloha na turistickej mape

Kategória:Vrchy v Pohronskom Inovci
Kategória:Vrchy v okrese Zlaté Moravce
Kategória:Vrchy pod 1000 metrov na Slovensku
Kategória:Tekovské Nemce
Kvalifikácia na Majstrovstvá sveta vo futbale 2010 – Európa – Skupina 9

V **9. [[Kvalifikácia na Majstrovstvá sveta vo futbale 2010 – Európa|kvalifikačnej skupine]] o postup na [[Majstrovstvá sveta vo futbale 2010]]** hrali proti sebe , , ,  a Macedónsko. Každý hral proti každému dvakrát, t. j. jeden zápas na domácom štadióne a druhý na súperovom. Víťazom skupiny sa stalo Holandsko a postúpilo na MS. Z 9. kvalifikačnej skupiny, ako z jedinej, mužstvo z druhého miesta nepostúpilo baráže.

## Tabuľka

## Výsledky zápasov



## Zdroj

Európa - Skupina 9
Pečanský vrch

**Pečanský vrch** () je vrch v pohorí Pohronský Inovec. Leží nad obcou Tekovské Nemce, približne  východne od mesta Zlaté Moravce.

## Poloha
Nachádza sa v južnej časti pohoria, v geomorfologickom podcelku Veľký Inovec. Vrchol leží v Nitrianskom kraji, na území okresu Zlaté Moravce a v katastrálnom území obce Tekovské Nemce. 

## Opis
Pečanský vrch leží južne od najvyššej časti pohoria, v jednom z južne smerujúcich výbežkov inoveckého masívu. Západným smerom sa nachádza vrch Krivá (), sedlo oddeľuje severne susediaci Malý Inovec (), severovýchodne leží Veľký Inovec (), východne Stavanský vrch () a juhovýchodne Hrebeňová hora (). Vrch leží v povodí Hrona, kam smeruje Tekovský potok, odvodňujúci východné svahy i jeho prítok Inovecký potok, odvodňujúci západne situovanú časť masívu. Najbližšími sídlami sú južne ležiace Čaradice a Tekovské Nemce, východne sa nachádza Orovnica a severovýchodne ležiace Obyce. 

### Výhľady
Lesný porast Pečanského vrchu neumožňuje súvislejší rozhľad, no z menších lokalít s nižšou vegetáciou je vidieť susedné vrchy pohoria a blízku Podunajskú pahorkatinu. Horský hrebeň s vyššími vrchmi zatieňuje okolité pohoria, preto je z vhodných častí vidieť iba vrchy v Maďarsku.

## Prístup
Na vrchol nevedie značený chodník, preto prístup je možný lesom, odbočením z  žlto značenej trasy z Tekovských Nemiec do Inoveckého sedla (prípoj na Rudnú magistrálu).

## Referencie

## Pozri aj
* Veľký Inovec (geomorfologický podcelok)
* Zoznam vrcholov v Pohronskom Inovci

## Externé odkazy
* Poloha na turistickej mape

Kategória:Vrchy v Pohronskom Inovci
Kategória:Vrchy v okrese Zlaté Moravce
Kategória:Vrchy pod 1000 metrov na Slovensku
Kategória:Tekovské Nemce
Drienka (vrch v Pohronskom Inovci)

**Drienka** () je vrch v pohorí Pohronský Inovec. Leží nad obcou Čaradice, približne  východne od mesta Zlaté Moravce.

## Poloha
Nachádza sa v centrálnej časti pohoria, v geomorfologickom podcelku Veľký Inovec. Vrchol leží v Nitrianskom kraji, na území okresu Zlaté Moravce a v katastrálnom území obce Obyce. Severnými svahmi prechádza Rudná magistrála.

## Opis
Drienka leží v najvyššej časti pohoria, v hrebeni smerujúcom západným smerom z masívu Veľkého Inovca () ku Krivej (). Plytké sedlo oddeľuje východne susediaci Malý Inovec (), severne leží Dúbrava (), západne Hrádok () a Krivá a juhovýchodne Stavanský vrch (). Južná časť vrchu patrí do povodia Hrona, kam smeruje Inovecký a Čaradický potok. Severné svahy odvodňuje Sviniarsky potok, západné Machulinský potok, oba smerujúce do rieky Žitava. Najbližšími sídlami sú Obyce a Machulince na západe a južne ležiace Čaradice a Tekovské Nemce. 

### Výhľady
Lesný porast vrcholu Drienky neumožňuje rozhľad, no na svahoch je viacero horských lúk, poskytujúcich výhľad. Viditeľné sú tak nielen okolité vrchy pohoria a blízka Podunajská pahorkatina, ale z vhodných lokalít aj Vtáčnik, Strážovské vrchy, Považský Inovec a Tribeč, no tiež mnohé vrchy v Maďarsku.

## Prístup
Na vrchol nevedie značený chodník, preto prístup je možný lesom, odbočením z neďalekých turistických trás. 

* po  červenej trase Rudnej magistrály:
** od západu zo Zlatých Moraviec cez Obycké lúky
** z východu z Novej Bane cez Inovecké sedlo
* po  žlto značenej trase z Tekovských Nemiec cez Inovecké sedlo 
* po  modrej trase:
** od západu z obce Machulince cez rázc. Obycké lúky
** zo severu z obce Veľká Lehota
* po  zelenej trase od motorestu Zubor cez Obycké lúky

## Referencie

## Pozri aj
* Veľký Inovec (geomorfologický podcelok)
* Zoznam vrcholov v Pohronskom Inovci

## Externé odkazy
* Poloha na turistickej mape

Kategória:Vrchy v Pohronskom Inovci
Kategória:Vrchy v okrese Zlaté Moravce
Kategória:Vrchy pod 1000 metrov na Slovensku
Kategória:Obyce
Ovocníčkovia

***Ovocníčkovia*** (v španielskom origináli *Los Fruittis*) je španielsky detský animovaný seriál, prvýkrát vysielaný v rokoch 19901992 španielskou televíziou TVE. Jeho pôvodná španielska verzia obsahuje 91 epizód po zhruba 25 minútach. Tvorcom seriálu je Antoni D’Ocon a autorom scenára je Josep Viciana. V polovici 90. rokov 20. storočia ho vysielala aj Slovenská televízia.

## Príbehy
Príbehy *Ovocníčkov* pojednávajú o dobrodružstvách antropomorfných ovocných a zeleninových postáv a odohrávajú sa prevažne v okolí dediny pod veľkou sopkou, nachádzajúcej sa na zalesnenom ostrove. Prežívajú spolu najrôznejšie dobrodružstvá a navštívia pri tom aj množstvo miest po celom svete.

## Postavy
**Edison (Mochilo)*: Ľudsky vyzerajúci banán pôvodom z Kanárskych ostrovov, ktorý je považovaný za najmúdrejšieho a najšikovnejšieho z hlavných protagonistov. Neustále nosí batoh, v ktorom vždy nájde veci, ktoré pomôžu dostať jeho spoločníkov z ťažkostí. V slovenskom znení nahovoril jeho hlas Ivan Romančík.

**Pichloš (Pincho)*: Je ľudsky vyzerajúci kaktus s ostňami. Má nevinnú povahu a často býva duchom neprítomný. Zostal v lese, pretože už nemohol nájsť cestu späť do púšte. Nájdu ho Edison s Bibasom počas súťaže v lesnom bludisku. Jeho pichliače sú dobrou obranou proti väčšine nepriateľov, s ktorými sa počas svojho dobrodružstva stretnú. V slovenskom znení nahovoril jeho hlas Peter Rúfus.

**Bibaso (Gazpacho)*: Je charizmatický ľudsky vyzerajúci andalúzsky ananás. Svojou povahou je zabávač so sklonom predvádzať sa. Často robí rôzne chyby a nepočúva rady svojich spoločníkov, čím uvedie seba aj ostatných do ťažkých situácií. V slovenskom znení nahovoril jeho hlas Ivan Vojtek ml.

**Kumba*: Jediná dievčenská a ľudská postava medzi hlavnými hrdinami. V prvej epizóde ju Bibaso, Edison i Pichloš zachránia pred útokom tigrov. V tretej epizóde sa jej kamaráti vďaka správe poslanej vo fľaši od jej staršieho brata Lucasa dozvedia, že je dcérou dvoch archeológov, ktorým sa ale pri páde z vodopádu spolu s bratom stratila. Jej brat sa neskôr vydal rodičov hľadať, ale už sa nevrátil. Našli ju potom ľudia z kmeňa Samai, ktorí jej dali meno Kumba. V niektorých epizódach sa jej kamaráti snažia pomôcť s hľadaním jej rodiny. V slovenskom znení nahovorila jej hlas Zuzana Vačková.

## Referencie

## Externé odkazy
* 
*  
* Ovocníčkovia v The Big Cartoon Database
* 

Kategória:Televízne seriály z roku 1990
Kategória:Detské filmy a seriály
Kategória:Španielske kreslené seriály
Priedolský potok

**Priedolský potok** je potok v regióne Horný Zemplín, v juhozápadnej časti územia obce Vyšná Jablonka a v malom úseku v severovýchodnej časti obce Nižná Jablonka v okrese Humenné v Prešovskom kraji. Je pravostranným prítokom Rieky v povodí Udavy; má dĺžku . Je vodným tokom VIII. rádu. Hydrologické poradie (číslo povodia): 4-30-03-2123. Geomorfologická kategorizácia: geomorfologická oblasť Nízke Beskydy, geomorfologický celok Laborecká vrchovina, dolná časť toku a ústie geomorfologický podcelok Medzilaborecká brázda.

## Prameň
Pramení v nadmorskej výške  v lesnom extraviláne na východnom svahu vrchu Ščob s nadmorskou výškou , ktorého najvyšší bod leží už na území susednej obce Svetlice, a zároveň na južnom úpätí svahu pasienka s prímesou náletových drevín *Baranov*, v juhozápadnej časti obce Vyšná Jablonka v okrese Humenné, v geomorfologickom celku Laborecká vrchovina.

## Opis toku
Tečie juhozápadným smerom lesným extravilánom so skladbou bučina s prímesou borovice, mení smer na juhovýchod, postupne sa les strieda s trvalým trávnym porastom, mení smer na juh, preteká cez pole s charakterom pasienka *Kýčera*, pravým brehom obteká pasienok *Lán*, jemne sa stáča na juhozápad, vteká do poľnohospodárskeho extravilánu, podteká cestu z obce Svetlice do Nižnej Jablonky a zároveň vteká na územie obce Nižná Jablonka, mení smer na juhovýchod sledujúc túto cestu a v nadmorskej výške  ústi do vodného toku Rieky v povodí Udavy ako jej pravostranný prítok. *Priedolský potok* nemá prítok.

*Priedolský potok* pramení a preteká na území extravilánu obce Vyšná Jablonka a preteká a ústi na území extravilánu obce Nižná Jablonka v okrese Humenné v Prešovskom kraji, v geomorfologickom celku Laborecká vrchovina a ústi v jeho geomorfologickom podcelku Medzilaborecká brázda.

## Pôvod názvu
Názov vodného toku *Priedolský potok* má pôvod v názve pasienka a poľa *Na priedole* v juhozápadnej časti územia obce Vyšná Jablonka s presahom cez obecnú hranicu i do susednej obce Nižná Jablonka, tento objekt je vzdialený od stredného toku *Priedolského potoka* 500 m na západ. Z toponyma *Na priedole* rozšírením o formant *-ský*, a kombináciou so všeobecným podstatným menom potok s významom *menší prirodzený vodný tok* bolo utvorené dvojslovné hydronymum atributívneho typu (dvojčlenný determinatívny názov so zhodou zložený z prídavného mena a z podstatného mena) *Priedolský potok* ako súčasť veľmi početnej skupiny názvov v slovenskej toponymii, najmä hydronymii. Názov pasienka a poľa *Na priedole* má pôvod v charakteristickom výskyte topografického objektu *priedol* vo význame *topografický objekt, miesto pred dolinou, preddolie* v priestore pomenúvaného pasienka a lesa. Motivácia pomenovania sa zo súčasnej slovenčiny postupne vytráca, lebo apelatívum *priedol* ako topografický termín je vysunuté na okraj jej slovnej zásoby.

Hydronymum *Priedolský potok* bolo štandardizované v roku 1990.

## Referencie

Kategória:Potoky na Slovensku
Kategória:Povodie Udavy
Kategória:Vodné toky v okrese Humenné
Kategória:Vodné toky v Laboreckej vrchovine
Kategória:Vyšná Jablonka
Kategória:Nižná Jablonka
Krivá (vrch v Pohronskom Inovci)

**Krivá** () je vrch v pohorí Pohronský Inovec. Leží nad obcou Čaradice, približne  východne od mesta Zlaté Moravce.

## Poloha
Nachádza sa v juhozápadnej časti pohoria, v geomorfologickom podcelku Veľký Inovec. Vrchol leží v Nitrianskom kraji, na území okresu Zlaté Moravce a v katastrálnom území obce Žitavany. Severným úpätím prechádza Rudná magistrála zo Zlatých Moraviec na Veľký Inovec.

## Opis
Krivá je súčasťou hrebeňa, ktorý sa tiahne západo-východným smerom k masívu Veľkého Inovca (). V blízkom okolí je viacero len o málo nižších, no často bezmenných vrchov, oddelených nevýraznými sedlami. Východným smerom susedí Kapitulská hora (), južne leží Čierny vrch (), západne je nevýrazným sedlom oddelený vrch Benát (). Plytké sedlo oddeľuje severne situovaný Prosný vŕštek () a Hrádok () a severovýchodne sa nachádza Drienka () a Malý Inovec (). Juhovýchodné svahy Krivej odvodňuje Čaradický potok do rieky Hron, do rieky Žitava odvádza vodu Machulinský potok zo severnej a Bočovka zo západnej časti masívu. Najbližšími sídlami sú severozápadne situované Obyce a Machulince, západne ležiace Žitavany a južne ležiace Čaradice a Volkovce. 

### Výhľady
Zmiešaný les pokrýva väčšinu vrchu, preto rozhľad je možný len z lokalít s nižšou vegetáciou. Viditeľné sú najmä okolité vrchy pohoria, no z vhodných miest aj Vtáčnik, Strážovské vrchy, Považský Inovec a Tribeč.

## Prístup
Na vrchol nevedie značený chodník, preto prístup je možný lesom, odbočením z neďalekých turistických trás v rázcestí Machulinský škripec. Blízkym sedlom vedie odtiaľ  značka na Benát.

* po  červenej trase Rudnej magistrály:
** od západu zo Zlatých Moraviec 
** z východu z Novej Bane cez Inovecké sedlo a Obycké lúky
* po  modrej trase z obce Machulince cez rázc. Obycké lúky 
* po  zelenej trase od motorestu Zubor cez Obycké lúky

## Referencie

## Pozri aj
* Veľký Inovec (geomorfologický podcelok)
* Zoznam vrcholov v Pohronskom Inovci

## Externé odkazy
* Poloha na turistickej mape

Kategória:Vrchy v Pohronskom Inovci
Kategória:Vrchy v okrese Zlaté Moravce
Kategória:Vrchy pod 1000 metrov na Slovensku
Kategória:Žitavany
Kanadské národné futbalové mužstvo

**Kanadské národné futbalové mužstvo** reprezentuje Kanadu na medzinárodných futbalových akciách, ako napríklad Majstrovstvá sveta alebo Zlatý pohár CONCACAF.

## História
Futbalový zväz bol oficiálne založený v roku 1924. Futbal sa v krajine rozmohol ešte skôr na konci 19. storočia. Medzi najväčšie úspechy tejto krajiny patrí víťazstvo na Zlatom pohári CONCACAF v roku 1985 a víťazstvo na Zlatom pohári CONCACAF 2000. Od roku 1991 odkedy sa hrá Zlatý pohár CONCACAF je to jediné víťazstvo iného tímu ako Mexiko alebo USA na tomto turnaji. Kanada sa iba raz predstavila na Majstrovstvách sveta a to na MS 1986. V skupine skončili na poslednom mieste a v konkurencii Maďarska, Sovietskeho zväzu a Francúzska nestrelili ani jeden gól. Momentálne Kanada zažíva vzostup. Darí sa im na medzinárodnej scéne keď na Zlatom pohári CONCACAF 2021 obsadili štvrté miesto a sú v hre aj o Majstrovstvá sveta vo futbale 2022.

## [[Majstrovstvá sveta vo futbale|Majstrovstvá sveta]]

## [[Zlatý pohár CONCACAF]]

## [[Liga národov CONCACAF]]

## Referencie

## Externé odkazy
*Canadian Soccer Association

Kanada
Futbal
Národné
Priekopský potok

**Priekopský potok** je potok v regióne Dolný Zemplín, v južnej časti obce Priekopa, na západnej hranici obce Porúbka a vo východnej časti obce Vojnatina, v okrese Sobrance v Košickom kraji. Je pravostranným prítokom Kútočného potoka, ktorý je ďalej prítokom Kruhovského potoka v povodí Uhu; má dĺžku . Je vodným tokom VIII. rádu. Hydrologické poradie (číslo povodia): 4-30-06-762. Geomorfologická kategorizácia: geomorfologický celok Východoslovenská pahorkatina, geomorfologický podcelok Podvihorlatská pahorkatina.

## Prameň
Pramení v nadmorskej výške  v južnej časti poľnohospodárskeho extravilánu obce Priekopa v priestore poľa *Lazy* v okrese Sobrance, v geomorfologickom podcelku Podvihorlatská pahorkatina.

## Opis toku
Tečie juhozápadným smerom poľnohospodárskym extravilánom, v nadmorskej výške  vteká na obecnú hranicu medzi obcami Priekopa a Porúbka, v dĺžke 100 m sleduje túto obecnú hranicu až po trojchotárnik v nadmorskej výške , ďalej sleduje obecnú hranicu medzi obcami Porúbka a Vojnatina a ľavým brehom obmýva pole a vinicu *Za chotárom* až do nadmorskej výšky , vteká na územie obce Vojnatina, v nadmorskej výške  podteká cestu z Vojnatiny do obce Porúbka, tečie v napriamenom zregulovanom koryte a v nadmorskej výške  ústi do Kútočného potoka ako jeho pravostranný prítok v povodí Uhu. *Priekopský potok* nemá prítok.

*Priekopský potok* preteká na území poľnohospodárskeho extravilánu troch obcí Priekopa, v tejto obci aj pramení, Porúbka a Vojnatina, v tejto obci aj ústi, v okrese Sobrance v Košickom kraji, v geomorfologickom celku Východoslovenská pahorkatina v geomorfologickom podcelku Podvihorlatská pahorkatina.

## Pôvod názvu
Názov vodného toku *Priekopský potok* má pôvod v názve obce *Priekopa* v okrese Sobrance v južnej časti územia ktorej v priestore poľa *Lazy* potok pramení a preteká. Z toponyma *Priekopa* rozšírením o formant *-ský* a kombináciou so všeobecným podstatným menom potok s významom *menší prirodzený vodný tok* bolo utvorené dvojslovné hydronymum atributívneho typu (dvojčlenný determinatívny názov so zhodou zložený z prídavného mena a z podstatného mena) *Priekopský potok* ako súčasť veľmi početnej skupiny názvov v slovenskej toponymii, najmä hydronymii. Názov obce Priekopa má pôvod v charakteristickom výskyte topografického objektu *priekopa* vo význame *umelá priehlbeň pozdĺžneho tvaru na odvádzanie vody, jarok, struha* v priestore pomenúvanej obce. Najstarší listinný doklad o výskyte názvu obce v podobe *Prekopa* je z roka 1418.

Hydronymum *Priekopský potok* bolo štandardizované v roku 1990.

## Referencie

Kategória:Potoky na Slovensku
Kategória:Povodie Laborca
Kategória:Povodie Uhu
Kategória:Vodné toky v okrese Sobrance
Kategória:Vodné toky vo Východoslovenskej pahorkatine 
Kategória:Priekopa (okres Sobrance)
Kategória:Porúbka (okres Sobrance)
Kategória:Vojnatina
Hlavátka podunajská

**Hlavátka podunajská** (*Hucho hucho*) je najväčšia lososovitá ryba v Európe. Je nazývaná aj kráľovnou slovenských riek.

Iné slovenské názvy: Gadovica, hadovica, hlavátka, hlavátka vážska, hlavatka, hlavátka obyčajná, hlavatica, hlawatka, losos jäzerný, tuba, tubica (iba mladé jedince).

## Rozšírenie
Je to typický druh podhorských riek s rýchlym tokom, studenou vodou a štrkovým dnom. Je citlivá na znečistenie, nízky obsah kyslíka a regulácie vodných tokov. Je to endemický druh Dunaja a jeho prítokov v horských a podhorských oblastiach. Introdukovaná bola aj do riek Odra, Visla, Tajo, Rhôna alebo Bodamského jazera. Na Slovensku v minulosti žila v celom toku Hrona, Váhu aj v Dunaji, Turci a Orave. Po vysadzovaní sa dnes vyskytuje hlavne v horných úsekoch riek Hron a Váh, v rieke Turiec, Orava, Poprad a Dunajec.

Populácie sú, v rámci povodia Dunaja, výrazne fragmentované a závislé od umelého nasadzovania.

## Opis
Jej farebnosť je variabilná a mení sa s vekom aj medzi jednotlivými populáciami. Bok a horná časť tela býva hnedá alebo medená so zelenými odtieňmi. Na rozdiel od ostatných lososovitých nemá červené bodky. Hlava je podlhovastá a sploštená. Môže vážiť do 25 kg, vzácne aj 50 kg a 1,5 m, ale bežne majú jedince iba do 10 kg a 60 až 100 cm. Dožíva sa viac ako 20 rokov. Najväčší zaznamenaný jedinec mal 1,65 m a 60 kg.

## Spôsob života
Samce sú pohlavne zrelé približne po 3 roku, keď majú asi 1 kg. Samice až po 4 roku a 2 kg. Neresí od konca marca do začiatku mája. Často pritom migruje proti prúdu. Ikry zahrabáva do hniezda na štrkovom dne. Hniezdo ochraňujú obe pohlavia približne dva týždne po vyliahnutí.

Sú to teritoriálne ryby. Mladé ryby požierajú malé bezstavovce, neskôr lovia ostatné ryby a malé pozemské stavovce.

## Referencie

## Iné projekty

Kategória:Lososovité
Kategória:Sladkovodné ryby
Kategória:Ohrozené druhy
Kategória:Mihule a ryby na Slovensku
Hlavátka

**Hlavátka** (*Hucho*) je rod veľkých lososovitých rýb zo studených riek a iných sladkovodných biotopov v Eurázii. Sú rybožravé a ohrozené nadmerným rybolovom a stratou biotopov.

## Druhy
V súčasnosti sú uznávané tieto druhy:

Okrem toho bol v minulosti zaradený do tohto rodu aj *Hucho perryi* (hlavátka sachalinská), ale genetické a ďalšie dôkazy ukázali, že patrí do vlastného monotypického rodu ako *[[Parahucho perryi]]*.

## Referencie

## Iné projekty

## Zdroj

Kategória:Lososovité
Majstrovstvá Severnej Ameriky a Karibiku v hádzanej

**Majstrovstvá Strednej Ameriky a Karibiku v hádzanej** je najvyššie severoamerické podujatie národných družstiev v hádzanej, ktoré riadi Hádzanárska konfederácia Severnej Ameriky a Karibiku (NACHC). Jeho história siaha do roku 2014, kedy sa v Mexiku konali prvé severoamerické majstrovstvá mužov, a o rok neskôr v Portoriku aj prvé majstrovstvá žien. Prebiehajú s 2-ročnou periodicitou. 

Majstrovstvá tiež slúžia ako kvalifikácia severoamerických družstiev na majstrovstvá sveta či letné olympijské hry.

## Muži
### Zoznam

Poznámka: Prvé dva turnaje sa konali pod názvom Severoamerický a karibský turnaj a organizovala ich Panamerická hádzanárska federácia. Slúžili ako kvalifikácia na Panamerické majstrovstvá. 

### Medailová bilancia družstiev

### Účasti družstiev na majstrovstvách Severnej Ameriky a Karibiku
(do 2024)

## Ženy
### Zoznam

Poznámka: Prvé dva turnaje sa konali pod názvom Severoamerický a karibský turnaj a organizovala ich Panamerická hádzanárska federácia. Slúžili ako kvalifikácia na Panamerické majstrovstvá.

### Medailová bilancia družstiev

### Účasti družstiev na majstrovstvách Severnej Ameriky a Karibiku
(do 2025)

## Referencie

## Pozri aj
* Majstrovstvá Južnej a Strednej Ameriky v hádzanej
* Hádzaná na Panamerických hrách

## Externé odkazy
* Oficiálna stránka Hádzanárskej konfederácie Severnej Ameriky a Karibiku  

## Zdroje
* Majstrovstvá Strednej Ameriky a Karibiku na stránke todor66.com 
* Majstrovstvá Strednej Ameriky a Karibiku na stránke the-sports.org
Mutarotácia

**Mutarotácia** je zmena optickej rotácie na základe zmeny rovnováhy medzi dvoma anomérmi, keď sa odpovedajúce stereocentrá premieňajú z jedného anoméru na druhý. Cyklické cukry vykazujú mutarotáciu pri zmenách medzi α a β anomérmi. Optická rotácia roztoku závisí na optickej rotácii každého anoméru a ich pomere v roztoku.

Mutarotáciu objavil francúzsky chemik Augustin-Pierre Dubrunfaut v roku 1844, kedy si všimol, že optická rotácia vodných roztokov cukrov sa mení v čase.

## Meranie
α a β anomér sú vzájomne diastereoméry a zvyčajne majú rôzne špecifické rotácie. Roztok alebo tekutá vzorka čistého α anoméru bude otáčať rovinu polarizovaného svetla o iný uhol alebo v inom smere než čistý β anomér tej istej zlúčeniny. Optická rotácia roztoku teda závisí na jednotlivých anoméroch a ich pomere v roztoku.
500x500bod|náhľad|α a β anoméry glukózy
Ak sa v roztoku rozpustí napríklad β-D-glukopyranóza, optická rotácia roztoku bude +18,7°. Po čase časť β-D-glukopyranózy mutarotuje a mení sa na α-D-glukopyranózu, ktorej optická rotácia je +112,2°. Optická rotácia roztoku sa zmení z 18,7° na rovnovážnu hodnotu 52,7°, pretože časť α anoméru sa zmení na β anomér. V rovnováhe je v roztoku asi 64 % β anoméru a 36 % α anoméru. V roztoku v malom množstve sú prítomné i iné formy (furanózy alebo lineárne formy), ktoré však rotáciu veľmi neovplyvňujú. 

Pozorovaná rotácia vzorky je váženým priemerom optických rotácií každého anoméru prítomného vo vzorke. Na základe toho je možné použiť polarimeter na zmeranie rotácie vzorky a z toho vypočítať pomer prítomných anomérov podľa enantiomérneho nadbytku, ak je známa rotácia každého čistého anoméru. Mutarotáciu je možné sledovať v čase alebo určiť rovnovážny pomer podľa pozorovania optickej rotácie a jej zmien.

## Reakčný mechanizmus
náhľad|350x350bod|Reakčný mechanizmus zmeny medzi α a β anoméru
V priebehu mutarotácie dochádza k otvoreniu cyklického kruhu, vzniku lineárnej formy a následnému uzavretiu cyklickej formy v opačnom anomére. Mutarotácia je všeobecne katalyzovaná kyselinou alebo zásadou.

Ustavenie rovnováhy anomérov vo vodnom roztoku glukózy trvá pri asi 8 °C asi 72 hodín. V živých systémoch katalyzujú mutarotáciu enzýmy mutarotázy. Nie všetky enzýmy sú totiž schopné metabolizovať α i β anoméry, takže mutarotázy pomáhajú urýchliť ustanovenie rovnováhy.

## Referencie

## Pozri aj
* Anomér
* Sacharid
* Stereochémia

## Zdroj

Kategória:Sacharidy
Kategória:Stereochémia
Talihov dvor

**Talihov dvor** (iné názvy: **Natáliin majer**, **Natalin majer**, **Natalin dvor**; alebo *Talihof*) je ulica a lokalita medzi Pezinkom a Viničným. Nachádza sa pri lokalitách Pri háji a Lazarňa v katastrálnom území mesta Pezinok.

Prvá písomná zmienka o Natalinom dvore pochádza z 19. storočia. V júni 1944 na roli kúsok od vtedajšieho majera Talihof pristál nemecký stíhač Luftwaffe po tom, čo bol donútený ku riskantnému manévru a kĺzavému pristávacemu letu dvomi americkými lietadlami.

V súčasnosti sa tu nachádzajú rodinné domy, budova so službami, autobusová zastávka a zvyšok bývalého areálu.

## Referencie

Kategória:Ulice v Pezinku
Predskokan

**Predskokan** môže byť:
* v športe: skokan na lyžiach dobrej úrovne, ktorý nie je prihlásený na preteky, ale je určený len na vyskúšanie mostíka pred pretekmi, pozri pod skoky na lyžiach
* v hudbe: hudobná skupina alebo jednotlivec, ktorý vystupuje s kratším programom pred hlavným účinkujúcim koncertu, pozri predkapela

## Referencie
Benát

**Benát** () je vrch v pohorí Pohronský Inovec. Leží nad obcou Machulince, približne  východne od mesta Zlaté Moravce.

## Poloha
Nachádza sa v juhozápadnej časti pohoria, v geomorfologickom podcelku Veľký Inovec. Vrchol leží v Nitrianskom kraji, na území okresu Zlaté Moravce a v katastrálnom území obce Žitavany. Severným úpätím prechádza Rudná magistrála zo Zlatých Moraviec na Veľký Inovec, z ktorej vedie na vrchol značený chodník.

## Opis
Benát je najzápadnejším z mohutnejších vrchov hrebeňa, ktorý sa tiahne západo-východným smerom k masívu Veľkého Inovca (). V mapách sú pod týmto názvom označené dve blízke kóty, pričom vrchol má priradené až tri rôzne hodnoty nadmorskej výšky (,  a ). V severnej časti masívu sa nachádza rozsiahly kameňolom. Východne susedí Krivá (), južne leží Čierny vrch (), západne Čertov vrch () a severovýchodne Prosný vŕštek () a Hrádok (). Vrch je súčasťou povodia Žitavy, kam smeruje potok Bočovka z juhovýchodných svahov i Suchý potok zo západne situovaných svahov. Najbližšími sídlami sú na severozápadnom úpätí situované Obyce a Machulince, západne ležiace Žitavany a juhovýchodne ležiace Čaradice. 

### Výhľady
Zmiešaným lesom pokrytý vrch, umožňuje iba veľmi málo miest na rozhľad. Z nich sú viditeľné najmä okolité vrchy pohoria, no z vhodných miest aj pohorie Vtáčnik, Tribeč a časť Podunajskej nížiny.

## Prístup
* po  žltej značke z rázc. Machulinský škripec
* po  červenej trase Rudnej magistrály cez rázc. Machulinský škripec:
** od západu zo Zlatých Moraviec 
** z východu z Novej Bane cez Inovecké sedlo a Obycké lúky
* po  modrej trase z obce Machulince cez rázc. Obycké lúky 
* po  zelenej trase od motorestu Zubor cez Obycké lúky

## Referencie

## Pozri aj
* Veľký Inovec (geomorfologický podcelok)
* Zoznam vrcholov v Pohronskom Inovci

## Externé odkazy
* Poloha na turistickej mape

Kategória:Vrchy v Pohronskom Inovci
Kategória:Vrchy v okrese Zlaté Moravce
Kategória:Vrchy pod 1000 metrov na Slovensku
Kategória:Žitavany
Pĺž vrchovský

**Pĺž vrchovský** (*Sabanejewia balcanica*) je malá ryba z čeľade pĺžovité (*Cobitidae*).

Je rozšírený v povodí Čierneho mora (Dunaj), v povodí Egejského mora (Marica). Žije v čistých horských tokoch so štrkovým podložím ale aj vo veľkých riekach. Cez deň sa zahrabáva do piesku. Dorastá do 9 cm.

## Referencie

## Iné projekty

Kategória:Pĺžovité
Kategória:Najmenej ohrozené druhy
Kategória:Sladkovodné ryby
Kategória:Zákonom chránené živočíchy na Slovensku
Ovsienka striebristá

**Ovsienka striebristá** alebo **ovsienka obyčajná** (*Leucaspius delineatus*) je malá ryba z čeľade kaprovité (*Cyprinidae*) a jediný druh v rode **ovsienka** (*Leucaspius*).

Je rozšírená v povodí Baltského, Čierneho a Kaspického mora. Introdukovaná bola do Francúzka, Švajčiarska a na juhu Britských ostrovov. Je hojná v zaplavovaných územiach Dunaja a Labe. Bola zavlečená aj do Štrbského plesa, dnes v ňom ale už nežije.

Neresí sa od apríla do júna v teplých vodách vo viacerých dávkach. Samička lepí ikry na spodnú stranu listov alebo dreva v plytkej vode. Samec ikry ochraňuje. Je to spoločenský druh a samce sú teritoriálne. Živí sa zooplanktónom a hmyzom.

Dorastá do dĺžky 5 až 8 cm, výnimočne 9 cm. Dožíva sa maximálne 5 rokov, väčšinou do 3 rokov.

## Referencie

## Iné projekty

Kategória:Kaprovité
Kategória:Najmenej ohrozené druhy
Kategória:Sladkovodné ryby
Kategória:Mihule a ryby na Slovensku
Kategória:Zákonom chránené živočíchy na Slovensku
Sedanka (Vladivostok)

**Sedanka** () je predmestie Vladivostoku, ktoré sa nachádza na brehu Amurského zálivu v Sovietskom rajóne. Je pomenovaná podľa rieky Sedanka pretekajúcej jej územím.

Mikroklíma regiónu je odlišná od centrálnej časti Vladivostoku. V lete je viac slnečných dní, keď sa na priesmyku držia hmly. Naopak, zima je chladnejšia ako v centre.

V oblasti Sedanka sa narodila Anna Ščetinina - prvá žena na svete, ktorá slúžila ako námorná kapitánka.

## Zdroj

Kategória:Vladivostok
Zoznam častí televíznej relácie Ťažký týždeň

Toto je **zoznam častí televíznej relácie ''[[Ťažký týždeň]]**'', v ktorej moderátor Ján Gordulič (neskôr Jakub Gulík) komentuje súčasné dianie na slovenskej politickej i nepolitickej scéne.

## Série

## Časti

### 1. séria (2015)

### 2. séria (2016)

### 3. séria (201617)

### 4. séria (2017)

### 5. séria (2017)

### Špeciál (2018)

### 6. séria (2018)

### 7. séria (2018)

### 8. séria (2019)

### 9. séria (2019)

### 10. séria (2020)

### 11. séria (2020)

### 12. séria (2021)

### 13. séria (2021)

### 14. séria (2022)

### 15. séria (2022)

### 16. séria (2023)

### 17. séria (2023)

### 18. séria (2024)

### 19. séria (2024)

### 20. séria (2025)

### 21. séria (2025)

### 22. séria (2026)

## Poznámky


## Referencie

Ťažký týždeň
Predkapela

**Predkapela** (iné názvy: **predskupina**, prenesene **predskokan**, v hudobnom a hudobno-publicistickom žargóne aj *support*) je hudobná skupina vystupujúca s kratším programom pred hlavným účinkujúcim (tzv. headlinerom) koncertu. Ide o skupinu menej známu alebo menej úspešnú ako hlavný účinkujúci, ktorá sa teda vďaka tomu dostáva do širšieho povedomia. Vystúpenie predkapely akoby stupňuje atmosféru očakávania a pripravuje publikum na hlavný bod programu.

Výraz **predskokan** zároveň označuje jednotlivca, ktorý plní rovnakú funkciu ako predkapela.

## Referencie

Kategória:Turné
Muž, ktorý sa hral na Boha

***Muž, ktorý sa hral na Boha*** () je triler z lekárskeho prostredia, od amerického spisovateľa Robina Cooka.

## Dej

Je veľa spôsobov, ako umrieť. V hypermodernej nemocnici sa k nim pridruží ďalší - najstrašnejší zo všetkých. Mladá lekárka Cassandra Kingsleyová oddane ľúbi svojho manžela Thomasa, vynikajúceho kardiochirurga, ktorý ako prvý použil novú, úspešnú metódu operácie srdca a získal pocit, že je všemohúci, lebo často rozhoduje o ľudskom bytí či nebytí.

Cassandru trápia dva problémy: v súkromí ju znepokojuje, že jej manžel sa v poslednom čase veľmi zmenil, v nemocnici jej zasa nedá pokoj séria záhadných úmrtí, ktoré postupne prestáva považovať za nešťastné náhody. Cassandra sa pustí hľadať pravdu - a začne spoznávať skutočný význam slova hrôza...

## Externé odkazy
* Robin Cook: Muž, ktorý sa hral na Boha - Databazeknih.cz

## Zdroj
*

Kategória:Romány USA
Kategória:Knihy z 1983
Kategória:Trilery (literatúra)
Betty Gilpinová

**Elizabeth** „**Betty**“ **Folan Gilpinová** (neprechýlene Elizabeth „Betty“ Folan Gilpin; * 21. júl 1986, New York, New York, USA) je americká herečka, známa vďaka postave Debbie z televízneho seriálu *GLOW: Nádherné ženy wrestlingu* (2017-2019).

## Detstvo a mladosť
Gilpinová sa narodila do hereckej rodiny. Jej otec je herec Jack Gilpin a matkou je herečka Ann McDonough. Je absolventkou Fordhamskej Univerzity, ktorú dokončila v roku 2008. Počas štúdia v univerzite, študovala herectvo u Dianne Wiest. 

## Kariéra
Svoju hereckú kariéru začínala hosťovaním v rôznych televíznych seriáloch, od roku 2006. V rokoch 2013 až 2015 získala jednu z hlavných úloh v televíznom seriáli *Sestrička Jackie*. Objavila sa v deviatich epizódach televízneho seriálu *Mystérium sexu*, po boku Lizzy Caplan a Martina Sheena. V rokoch 2017 až 2019 si zahrala spoločne s Alison Brie, jednu z hlavných úloh v televíznom seriáli *GLOW: Nádherné ženy wrestlingu*. Herecký výkon Gilpinovej bol pozitívne prijatý filmovými kritikmi a vyslúžila si tiež niekoľko nominácii na rôzne filmové ocenenia. O rok neskôr, si zahrala vo filme *Nenávisť*, po boku Andrei Riseborough, Lin Shaye a Jacki Weaver. V rovnakom roku stvárnila tiež hlavnú úlohu v kontroverznom filme *Lov*.

Spoločne s Shailene Woodley, sa objaví v televíznom filme *Three Women*, ktorý by mal mať premiéru v roku 2022.

## Súkromný život
V roku 2016 sa vydala za herca menom Cosmo Pfeil.

## Zdroj

Kategória:Filmové herečky USA
Kategória:Televízne herečky USA
Kategória:Dabingové herečky USA
Kategória:Osobnosti z New Yorku
Kategória:Absolventi Fordham University
Kate Walshová (speváčka)

**Kate Walshová** (* 20. február 1983, Burnham-on-Crouch, Essex, Anglicko) je anglická folková speváčka-skladateľka.

## Kariéra
Študovala na Britskom a írskom inštitúte modernej hudby. Jej debutový album *Clocktower Park* vyšiel v roku 2003 vo vydavateľstve Kitchenware Records. Album niesol názov po obľúbenom mieste v jej rodnom meste. V roku 2007 vydala druhý štúdiový album *Tim's House*, ktorý sa dostal na vrchol britského rebríčka iTunes Store. Album obsahuje jej najúspešnejšiu skladbu „Your Song“, ktorá bola použitá vo filmoch aj v seriáli *[[Klinika Grace]]*.

Walshová v roku 2012 ohlásila prestávku v hudobnej kariére s cieľom venovať sa odlišným aktivitám.

## Diskografia

### Štúdiové albumy

### EP

### Single

## Referencie


## Zdroj

Kategória:Anglické speváčky
Kategória:Anglické folkové speváčky
Kategória:Britskí indiepopoví hudobníci
Kategória:Osobnosti z Essexu
Kate Walshová

**Kate Walshová** môže byť:
* írska politička (19472007), pozri Kate Walshová (politička)
* americká komentátorka (19492017), pozri Kate O’Beirneová (rod. Walshová)
* americká herečka (*1967), pozri Kate Walshová (herečka)
* britská hráčka pozemného hokeja (*1980), pozri Kate Richardsonová-Walshová
* britská speváčka (*1984), pozri Kate Walshová (speváčka)

## Pozri aj
* Catherine Walshová
* Katie Walshová
* Kathleen Walshová

Walshová, Kate